
Parlamentul  României

Camera  Deputaţilor

Comisia pentru industrii si servicii

                                                                                                                                                  Bucureşti 04.03.2009   

                                                                                                                                                     Nr. 23/368/2008

AVIZ

asupra propunerii legislative privind stimularea investiţiilor 

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii, a fost sesizată spre dezbatere şi avizare, cu propunerea legislativă  privind stimularea investiţiilor, transmisă comisiei cu adresa nr. Plx 500din 08.09.2008 şi înregistrată cu nr. 23/368din 09.09.2008.
Consiliul Legislativ  a avizat favorabil propunerea legislativă cu unele observaţii şi propuneri, aviz transmis cu adresa nr. 274/10.03.2008.

Guvernul nu susţine adoptarea acestei propuneri legislative, conform punctului de vedere transmis cu adresa 1222/27.05.2008. Propunerea legislativă se află pe lista propunerilor legislative nesusţinute de Guvern, conform celor decise în şedinţa din 18.02.2009.

Senatul, în calitate de primă Cameră sesizată, a respins propunerea legislativă, în şedinţa din 23 iunie 2008.

Propunerea legislativă are ca obiect de reglementare stabilirea cadrului juridic general privind măsurile de sprijin din partea statului pentru o dezvoltare durabilă a României prin stimularea unor categorii de investiţii, având în vedere priorităţile naţionale pe termenm mediu şi lung, precum şi modificarea şi completarea Legii nr. 390/2002 privind înfiinţarea, organizarea şi funcţionarea Agenţiei Române pentru Investiţii Străine. De asemenea, propunerea legislativă  are ca scop stimularea realizării de investiţii prin acordarea de facilităţi de natura ajutorului de stat.
Comisia pentru industrii şi servicii a examinat propunerea legislativă în şedinţa comisiei din data de 4 martie 2009. La lucrări au fost prezenţi 26 deputaţi din totalul de 28 deputaţi membri ai comisiei. Întrucât propunerea legislativă are acelaşi obiect de reglementare ca şi proiectul  de Lege pentru aprobarea Ordonanţei de urgenţă a Guvernului nr. 85/2008  privind stimularea investiţiilor , membrii comisiei în unanimitate au hotărât avizarea negativă a propunerii legislative.
Prin obiectul de reglementare şi conţinut, propunerea legislativă face parte din categoria legilor ordinare.

Potrivit prevederilor articolului 75 alineatele (1) şi (3) din Constituţia României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian IANCU

      Viorica Petrascu, Consilier parlamentar

